Video en foto: Man met kettingsaag in nek na hospitaal gehaasDie kettingsaag in James Valentine se nek Die video volg onderaan die berig. James Valentine, ŉ boomsnoeier, is Maandagmiddag met die lem van ŉ kettingsaag nog in sy nek na ŉ hospitaal gehaas. Valentine (21) was besig om die boom te snoei toe die kettingsaag hom getref het. ŉ Kollega het hom uit die boom gehelp en die lem in die wond gelos om die bloeding so veel as moontlik te beperk. Hy het ŉ noodoperasie ondergaan. Dokters sê die saag het wonderbaarlik sy hoofslagare gemis en net in die spier ingesny. ŉ X-straalplaat wat Dinsdag deur die hospitaal vrygestel is, wys die lem nog steeds in sy nek. Valentine werk vir ŉ boomverwyderingsdiens. Dominic Migliozzi, die eienaar van die maatskappy het die redding as “ongelooflik” beskryf. -SAPA